VENDIM
Nr.  300, datë 8.4.2015

PËRDISA NDRYSHIME DHE SHTESA NË VENDIMIN NR. 468,  DATË 30.5.2013, TË KËSHILLIT TË MINISTRAVE, “PËR MIRATIMIN E PLANIT KOMBËTAR PËR ZHVILLIMIN E BROADBAND-IT”

Në mbështetje të nenit 100 të Kushtetutës dhe të nenit 5, të ligjit nr. 9918, datë 19.5.2008, “Për komunikimet elektronike në Republikën e Shqipërisë”, të ndryshuar, me propozimin e ministrit të Shtetit për Inovacionin dhe Adminis-tratën Publike, Këshilli i Ministrave 

VENDOSI:

Në vendimin nr. 468, datë 30.5.2013, të Këshillit të Ministrave, dhe në Planin Kombëtar për Zhvillimin e Broadband-it, të miratuar me këtë vendim, bëhen këto ndryshime dhe shtesa:
1. Kudo në tekstin e vendimit dhe në Planin Kombëtar për Zhvillimin e Broadband-it, emër-timi “Ministri për Inovacionin dhe Teknologjinë e Informacionit dhe Komunikimit” zëvendë-sohet me “Ministri përgjegjës për komunikimet elektronike”. 
2. Seksioni 1.3.5, “Iniciativa Shqipëria Digjitale” ndryshohet, si më poshtë vijon: 
“Seksioni 1.3.5 “Strategjia Axhenda Dixhitale 2014-2020”
“Strategjia Axhenda Dixhitale 2014-2020”, e hartuar gjatë vitit 2014, do të zëvendësojë Strategjinë Ndërsektoriale për Shoqërinë e Informacionit, të miratuar në vitin 2009.  Vizioni i kësaj strategjie është:
Një shoqëri e bazuar në dije dhe informacion për një zhvillim të qëndrueshëm ekonomik dhe social, konsolidim të infrastrukturës dixhitale në të gjithë territorin e Republikës së Shqipërisë, duke respektuar me rigorozitet parimet evropiane të konkurrencës së lirë e të ndershme, duke përmirësuar cilësinë e shërbimeve publike dhe duke rritur transparencën e qeverisjes.
Zhvillimi i infrastrukturës së përparuar të komunikimeve elektronike përcaktohet si një nga drejtimet kryesore të kësaj strategjie, duke e parë atë të lidhur me hapat për sigurimin e spektrit të mjaftueshëm për zhvillimet në perspektivën e infrastrukturës Broadband (NGN/LTE/5G etj), si dhe me krijimin e kuadrit ligjor e rregullator për të drejtën e kalimit.”. 
3. Teksti i seksionit 1.4 zëvendësohet me tekstin, me këtë përmbajtje:
“Ministri përgjegjës për komunikimet elektronike i propozon Këshillit të Ministrave strategjitë e zhvillimit të sektorit të komunikimeve elektronike, aktet ligjore dhe nënligjore, si dhe të gjitha veprimet e nevojshme për përmbushjen e objektivave të përcaktuar në dokumentin e politikave të komunikimeve elektronike. Detyrat e ministrit përgjegjës për komunikimet elektronike përcaktohen në                          ligjin nr. 9918, datë 19.5.2008, të ndryshuar, dhe në ligjin nr. 97/2013, për median audiovizive. 
Organet rregullatore, AKEP dhe AMA, janë dy institucione të rëndësishme në aspektin e rregullimit të komunikimeve elektronike dhe median elektronike. Autoriteti i Komunikimeve Elektronike dhe Postare është organi rregullator i pavarur në fushën e komunikimeve elektronike dhe shërbimin postar (http://www.akep.al), i cili mbikëqyr kuadrin rregullator të përcaktuar nga ligji për komunikimet elektronike, nga ligji për shërbimin postar dhe nga politikat e zhvillimit, të përcaktuara nga Këshilli i Ministrave. Kompetencat dhe detyrat e AKEP-it për komunikimet elektronike janë përcaktuar në                             ligjin nr. 9918, datë 19.5.2008, “Për komunikimet elektronike në Republikën e Shqipërisë”, të ndryshuar.
Autoriteti i Medias Audiovizive (AMA) është autoritet rregullator i pavarur i cili  rregullon dhe mbikëqyr veprimtarinë radiotelevizive në Republikën e Shqipërisë. AMA ushtron veprimtarinë në përputhje me përcaktimet e ligjit nr. 97/2013, “Për median audiovizive në Republikën e Shqipërisë”. AMA gjithashtu administron dhe menaxhon spektrin e radiofrekuencave të caktuara për transmetime radioje dhe ato televizive, në përputhje me përcaktimet për shërbimet radiotelevizive në Planin Kombëtar të Radiofrekuencave, të miratuar nga Këshilli i Ministrave.
Në fushën e implementimit dhe për rritjen e kërkesës për shërbime broadband luajnë rol të rëndësishëm dhe një numër institucionesh të tjera, si AKSHI, ASIG, ALCIRT, AKCE etj.”.
4. Në seksionin 3.1, paragrafi “Për rëndësinë strategjike që ka zhvillimi i broadband jo vetëm për sektorin, por për gjithë ekonominë e vendit për udhëheqjen e procesit do të krijohet Komisioni për Zhvillimin e Broadband nën drejtimin e Kryeministrit” shfuqizohet.
5. Në fund të seksionit 3.2.1 shtohen paragrafët, me këtë përmbajtje:
“AKEP-i, në zbatim të parashikimeve ligjore për heqjen e kufizimeve teknologjike për përdorimin e frekuencave, do të bëjë rishikimin e autorizimeve individuale të dhëna para hyrjes në fuqi të ligjit nr. 102/2012. Heqja e kufizimeve teknologjike dhe ndryshimi i autorizimeve individuale përkatëse do të bëhen pa pagesë shtesë nga ana e mbajtësit të autorizimeve, duke i nxitur mbajtësit e autorizimeve, sipas një akti të nxjerrë nga AKEP-i, që të rritin mbulimin me shërbime broadband në zonat me densitet të ulët të popullsisë, si dhe të përmirësojnë cilësinë e shërbimit të ofruar. 
Me qëllim shmangien e interferencave të mundshme dhe të pabarazisë në treg, heqja e kufizimeve për autorizimet e dhëna para hyrjes në fuqi të ligjit nr. 102/2012, për mbajtësit e autorizimeve që kanë aplikuar pranë AKEP-it për rivlerësimin e kufizimeve të bëhet e njëkohshme nëse është e mundur. 
Krahas procesit të heqjes së kufizimeve teknologjike për të bërë të mundur shfrytëzimin më të mirë të spektrit të frekuencave për zhvillimin e rrjeteve broadband, për interes publik dhe sipas parashikimeve ligjore, nga AKEP-i do të kryhet edhe procesi i riorganizimit të spektrit në këto breza. Riorganizimi i spektrit, përmes modifikimit të autorizimeve individuale përkatëse të dhëna në brezat 900/1800 MHz, 2100 MHz, do të kryhet pas dhënies në përdorim të spektrit të lirë të mbetur në këto breza, por jo më vonë se tre muaj nga përfundimi i procesit të dhënies në përdorim të këtyre brezave. 
Politika spektrale e Bashkimit Evropian, e miratuar me vendimin 243/2012/EU, përcakton si detyrim të vendeve anëtare të BE-së sigurimin brenda vitit 2015 të një sasie spektri prej 1200 MHZ për sistemet e avancuara IMT. Gjithashtu, studimet e ITU-së vlerësojnë që nevojat spektrale për sistemet e avancuara IMT shkojnë nga 1280 MHz në 1720 MHz. Në përputhje me politikën spektrale të Bashkimit Evropian dhe bazuar në perspektivat e zhvillimit,  tendencën në rritje të trafikut të komunikimeve data si dhe zhvillimet teknologjike, do të bëhen të gjitha përpjekjet për identifikimin dhe krijimin e sasisë së spektrit të nevojshëm për zhvillimin e rrjeteve të së ardhmes. 
[bookmark: _GoBack]Qeveria do të nxitë AMA-n për ndërmarrjen e veprimeve të menjëhershme për lirimin e brezit të dixhital - dividentit. Ministri, në bashkëpunim me AKEP-in dhe AMA-n, do të punojnë për reflektimin e akteve finale të WRC-2015[footnoteRef:1] në Planin Kombëtar të Frekuencave, si dhe për hartimin e ndryshimeve në aktet ligjore e nënligjore përkatëse, nëse është e nevojshme.” [1: Konferenca Boterore e Radiokomunikacionit ] 

6. Në seksionin 3.2.1 “Periudha kohore”, përcaktimi “2012-2015” zëvendësohet me “2015-2017”.
7. Paragrafi i parë, i seksionit 5, zëvendësohet me paragrafin, me këtë përmbajtje:
“Procesi i implementimit të këtij dokumenti do të udhëhiqet në nivel vendimmarrjeje nga Komisioni për Zhvillimin e Broadband-it, i kryesuar nga Zëvendëskryeministri, me nënkryetar ministrin përgjegjës për komunikimet elektronike, i cili duhet të ketë në përbërje ministrat e  përmendur në këtë dokument. Në këtë Komision do të ftohen të marrin pjesë kryetarët e organeve rregullatore që veprojnë në fushën  e komunikimeve elektronike. Komisioni do të ndjekë në vijimësi procesin  e implementimit dhe arritjen e objektivave për zhvillimin e broadbandit.”. 
Ky vendim hyn në fuqi pas botimit në Fletoren zyrtare.

